
NÁVRH RÁMCOVEJ DOHODY O DODÁVKE ZEMNÉHO PLYNU

[bookmark: _Hlk174084045](ďalej len „Dohoda“) uzatvorená v zmysle zákona o verejnom obstarávaní č. 343/2015 Z. z. a o zmene a doplnení niektorých zákonov v znení neskorších predpisov a zákona č. 251/2012 Z. z. o energetike a o zmene a doplnení niektorých zákonov v znení neskorších predpisov číslo ....................

Článok I.
Zmluvné strany:

Dodávateľ			
Obchodné meno:		
Ulica, číslo:			
PSČ, obec:				
Zastúpený:			
IČO:				
DIČ:				
Bankové spojenie:		
(ďalej ako “Dodávateľ ”)

Odberateľ			
Obchodné meno:	 			
Ulica, číslo: 			
PSČ, obec: 			
Zastúpený: 			
IČO:
DIČ:
Bankové spojenie:			
(ďalej ako “Odberateľ ”)
(Odberateľ a dodávateľ ďalej len „zmluvné strany“)

Článok II.
Preambula

1. Verejný obstarávateľ na obstaranie predmetu tejto Dohody použil postup verejného obstarávania zadávania nadlimitnej zákazky.
2. Verejný obstarávateľ zrealizoval verejné obstarávanie ako nadlimitnú zákazku pod názvom zákazky „Dodávka zemného plynu – PSO – Mesto Považská Bystrica 2026/ZP“, ktorého výsledkom je táto Dohoda.





Článok III.
Predmet Dohody

1. Predmetom tejto Dohody je stanovenie základných práv a povinností Odberateľa na jednej strane
a Dodávateľa na druhej strane pri zabezpečovaní dodávky, odberu a distribúcie zemného plynu
s prevzatím zodpovednosti za odchýlku, zabezpečením služieb spojených s používaním prenosovej sústavy a ostatných regulovaných služieb (ďalej len „dodávka plynu“).
2. Dodávateľ sa zaväzuje dodávať Odberateľovi zemný plyn do všetkých odberných miest špecifikovaných v Prílohe č. 1 - Špecifikácia odberných miest.
3. Dodávateľ sa zaväzuje znášať rozdiel medzi dohodnutým množstvom plynu a množstvom skutočne odobratého plynu. Dodávateľ v zmysle tejto Dohody preberá zodpovednosť za odchýlku.
4. Odberateľ je povinný zaplatiť Dodávateľovi za dodávku plynu cenu podľa tejto Dohody.
5. Dodávka plynu je splnená prechodom plynu z distribučnej sústavy spoločnosti, ku ktorej je odberné miesto Odberateľa pripojené, do odberného miesta Odberateľa, t.j. prechodom plynu
cez odovzdávacie miesto, v ktorom sa zároveň uskutočňuje prechod vlastníckych práv k dodanému plynu a nebezpečenstvo škody.


Článok IV.
Dodacie podmienky, trvanie Dohody

1. Termíny dodávky a objednané množstvá sú uvedené v Prílohe č. 1 – Špecifikácia odberných miest.
2. V prípade, ak Odberateľ potrebuje dodatočné množstvá presahujúce množstvá dohodnuté
pre obdobia dodávky v jednotlivých individuálnych zmluvách, môže požiadať Dodávateľa
o ich zvýšenie. Na zvýšení množstiev a podmienkach dodávky sa Dodávateľ s Odberateľom dohodnú formou dodatku k príslušnej individuálnej Združenej zmluve. 
3. Tolerancia množstva odberu: Pri dodávke zemného plynu je prípustná tolerancia odberu minimálne +-25 %, tzv. Odberatelia môžu odobrať 75 - 125% predpokladanej spotreby na dané obdobie. Dodávateľ vyhodnotí celkové množstvo energie odobraté Odberateľom po skončení celého vyhodnocovacieho obdobia alebo pri skončení Dohody pred ukončením vyhodnocovacieho obdobia, podľa toho, čo nastane skôr. Ak Odberateľ poruší svoj záväzok, že za vyhodnocovacie obdobie odoberie množstvo energie menšie ako je dolná tolerancia spotreby, má Dodávateľ právo doúčtovať Odberateľovi zmluvnú pokutu - tzv. poplatok za nedočerpanie množstiev nasledovne: Poplatok za nedočerpanie množstiev = (rozdiel medzi dolnou toleranciou spotreby a skutočne odobratým množstvom)
* maximálne 3 €/MWh. Ak odberateľ poruší svoj záväzok, že za vyhodnocovacie obdobie odoberie množstvo energie v plyne vyššie ako je horná tolerancia spotreby, má Dodávateľ právo doúčtovať Odberateľovi zmluvnú pokutu - tzv. poplatok za prečerpanie množstiev nasledovne: Poplatok za prečerpanie množstiev = (rozdiel medzi skutočne odobratým množstvom a hornou toleranciou spotreby) * maximálne 3 €/MWh.
4. Táto Dohoda sa uzatvára na obdobie od 01.01.2027 do 31.12.2029 a nebude sa predlžovať. 


Článok V.
Určenie ceny a platobné podmienky
Zmluvné množstvo a cena predmetu obstarania:
1. Predpokladané zmluvné množstvo zemného plynu je .....................  MWh.
2. Kúpna cena pre príslušné obdobie nákupu zemného plynu sa vypočíta podľa nižšie uvedených vzorcov, určeného na základe výsledku verejného obstarávania. Kúpna cena je stanovená v súlade so zákonom č. 18/1996 Z. z. o cenách v platnom znení.  
a) Jednotková cena JCZP za 1 MWh bude vypočítavaná tak, že výška obchodnej prirážky (ďalej len „OP“) bude pripočítavaná ku určenej a vypočítanej Priemernej cene - EEX CEGH VTP Natural Gas FUTURES za dané zúčtovacie obdobie (vážený priemer prináležiacich nasledujúcich Calxx). Jednotková cena sa stanoví podľa vzorca:

JCZP = OP + Ø EEX CEGH VTP Natural Gas FUTURES (Eur/MWh)

OP = .................. Eur

 „Burzový deň“, kedy sa bude hodnota EEX CEGH VTP Natural Gas FUTURES fixovať a vypočítavať určí na základe vývoja cien na burzách metodik SCO (Slovenské centrum obstarávania) v spolupráci
s určeným manažérom dodávateľa písomne formou dokumentu „Určenie burzového dňa“, kde budú zahrnuté aj výpočty výslednej fixnej hodnoty ceny zemného plynu na jednotlivé obdobia odberu (Calxx). Toto môže by určené naraz na celé obdobie odberu alebo na jednotlivé obdobia – podľa odborného určenia metodika SCO. Tento dokument bude doručený dodávateľovi v konkrétny burzový deň do 15:00 hod.

Fixná mesačná platba za 1 odberné miesto je dohodnutá v sume 0,00 EUR

b) Ku takto stanovenej Jednotkovej cene môžu byť pripočítané a fakturované len distribučné poplatky podľa rozhodnutí Úradu pre reguláciu sieťových odvetví (ďalej len „ÚRSO“), spotrebná daň, prípadné poplatky za nedodržanie tolerancie odberu (za celé zmluvné obdobie), iné položky (náklady) nemôžu byť uznané a uhradené.
c) Obstarávateľ má právo požiadať Dodávateľa, s ktorým uzatvorí Zmluvu o združenej dodávke zemného plynu na odberných miestach s ročným odpočtom spotreby, o kvartálne vyúčtovanie
na základe odpočtu skutočného odberu, ktorý si je obstarávateľ povinný sám zabezpečiť a zrealizovať.
2. Spotrebná daň a cena za zabezpečenie distribúcie budú fakturované ako samostatné položky služby, podľa štátom určených regulatív, v súlade s platnými právnymi predpismi v SR. Spotrebná daň stanovená podľa zákona o spotrebnej dani z elektriny, uhlia a zemného plynu a ceny regulovaných poplatkov za distribúciu plynu vrátane prenosu plynu a strát pri prenose plynu, systémové služby, náklady systému a ostatné poplatky vo výške stanovenej platnými a účinnými rozhodnutiami ÚRSO budú fakturované v jednej faktúre, spolu s cenou zemného plynu.
3. V prípade zmeny regulovaných poplatkov alebo zavedenia nových poplatkov, alebo nových daní príslušnými štátnymi orgánmi SR, ktoré sa týkajú plnenia podľa tejto Dohody, má Dodávateľ právo požadovať od Odberateľa ich zaplatenie a Odberateľ sa zaväzuje tieto poplatky alebo dane zaplatiť.
4. Spôsob úhrady preddavkov a faktúr sa bude realizovať prevodným príkazom.
5. Dodávateľ je oprávnený k cene podľa bodu 1 tohto článku, preúčtovať za distribučné služby ceny len v takej výške, ktoré sú uvedené v platnom rozhodnutí ÚRSO pre obdobie trvania tejto Dohody. Cena za zabezpečenie distribúcie bude fakturovaná ako samostatná položka služby, podľa štátom určených regulatív, v súlade s platnými právnymi predpismi v SR.
6. V cene za každú položku, ako aj v celkovej cene musia byť zahrnuté všetky náklady  Dodávateľa v súvislosti s plnením predmetu zákazky. Cena musí byť konečná, nie je ju možné dodatočne zvyšovať. Dodávateľ nie je oprávnený fakturovať žiadne ďalšie poplatky súvisiace s dodávkou zemného plynu.
7. Nárok Dodávateľa voči Odberateľovi na zálohové platby (termíny, režim a výška záloh)
za odobratý zemný plyn bude upravený v osobitnej Prílohe tejto Dohody. Výška mesačných záloh nesmie byť vyššia, ako je cena za predpokladanú spotrebu.
8. Vo vyúčtovacích faktúrach sa zohľadnia všetky uhradené preddavky za obdobie, za ktoré sa dodávka uskutočnila. Splatnosť vyúčtovacích faktúr je 30 dní odo dňa vystavenia faktúry. Vyúčtovaciu faktúru je dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod.

Článok VI.
Sankcie
1. Zmluvná strana bude zodpovedať za škodu spôsobenú porušením povinnosti z tejto Dohody a bude povinná ju nahradiť druhej zmluvnej strane, ibaže preukáže, že porušenie povinnosti bolo spôsobené okolnosťami vylučujúcimi zodpovednosť, resp. v prípadoch nedodania resp. neodobrania zmluvného množstva plynu spôsobeného nepredvídateľnými poruchami v distribučnej sústave a keď škody boli spôsobené nedodaním plynu podľa zákona č. 251/2012 Z. z. o energetike  a o zmene a doplnení niektorých zákonov v znení neskorších právnych predpisov (ďalej len „zákon o energetike“).
2. Pri nedodržaní lehoty splatnosti záväzkov, vyplývajúcich z tejto Dohody, sú obidve zmluvné strany oprávnené fakturovať úrok z omeškania vo výške rovnajúcej sa sadzbe podľa § 369 ods. 2 zákona
č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a z dlžnej čiastky za každý deň omeškania za obdobie odo dňa nasledujúceho po dni splatnosti faktúry do dňa pripísania platby na účet oprávnenej zmluvnej strany.


Článok VII.
Zmeny odberných miest a spotrieb 

1. V prípade akejkoľvek zmeny Zmluvy súvisiacej so zmenou zmluvných množstiev existujúcich OM alebo pripojením nových OM si odberateľ s dodávateľom dohodne spôsob ocenenia pre príslušné OM ako aj spôsob vyhodnotenia množstiev a budú tieto dohodnuté zmeny uvedené v písomných Dodatkoch Zmluvy.



Článok VIII.
Zodpovednosť a vyššia moc

1.	Každá zo zmluvných strán je zodpovedná za škodu, ktorá vznikne porušením jej povinností voči druhej zmluvnej strane. Ak dodávateľ nedodá zmluvné množstvo podľa tejto Dohody alebo poruší svoje povinnosti vzťahujúce sa k príslušnému odbernému miestu (ďalej len „OM“) iným spôsobom, odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená dodávateľom a vznikla v súvislosti s týmto nedodaním alebo v súvislosti s iným takýmto porušením povinnosti dodávateľa. Právo na náhradu škody nevzniká za množstvo nedodané pri oprávnenom obmedzení alebo prerušení dodávok zemného plynu zo strany dodávateľa (napr. vyhlásenie stavu núdze, obmedzenie alebo prerušenie dodávok z dôvodu porušenia Dohody odberateľom, údržby a iné). Zmluvné strany sú povinné vyvinúť maximálne úsilie na predchádzanie vzniku škôd a zníženie ich rozsahu, ako aj poskytnúť si navzájom súčinnosť potrebnú na preverenie okolností vzniku škody a jej výšky. Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť (vyššia moc). Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej
v splnení povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto Dohody túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti, vojna, teroristická akcia, štrajk postihujúci možnosť plnenia povinnosti zmluvnej strany. 
2. Dodávateľ nie je zodpovedný za vzniknuté škody spôsobené okolnosťami vylučujúcimi zodpovednosť u osoby, ktorá je voči dodávateľovi dodávateľom zemného plynu alebo PDS a tieto okolnosti spôsobujú, že plnenie povinností dodávateľa, vyplývajúcich z tejto Dohody, je nemožné.
3. Každá zo zmluvných strán je povinná písomnou formou vyrozumieť bez zbytočného odkladu druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť. 
4. Zmluvná strana postihnutá vyššou mocou sa zaväzuje vyvinúť primerané úsilie na odstránenie okolností vylučujúcich zodpovednosť, aby bolo možné obnoviť plnenie predmetu podľa tejto Dohody a druhej zmluvnej strane písomne oznámiť zánik okolností vylučujúcich zodpovednosť.


Článok IX.
Úpravy Dohody

1.	Táto Dohoda môže byť menená a doplnená iba postupne číslovanými písomnými dodatkami podpísanými na to oprávnenými zástupcami oboch účastníkov tejto Dohody.
2.	Zmenu obchodného mena, sídla, DIČ, právnej formy, adresy pre poštový styk, čísla účtu, telefónnych čísiel, e–mailovej adresy a mien kontaktných osôb nie je potrebné vykonať dodatkom, postačuje jednostranné písomné oznámenie týchto skutočností doručené druhej zmluvnej strane podpísané oprávnenými zástupcami zmluvnej strany. Zmluvné strany sa zaväzujú, že každú zmenu údajov uvedených v predchádzajúcej vete oznámia druhej zmluvnej strane do 10 dní, odkedy ku zmene došlo.

Článok X.
Riešenie sporov

1. Zmluvné strany sa dohodli, že vynaložia všetko úsilie, aby prípadné spory vyplývajúce z tejto Dohody boli urovnané predovšetkým cestou zmieru. 
2. Ak dôjde k sporu, zmluvné strany budú postupovať tak, aby sporná situácia bola objektívne vysvetlená a pre tento účel si poskytnú nevyhnutnú súčinnosť, pričom zmluvná strana, ktorá si uplatňuje nárok, je povinná písomne vyzvať druhú zmluvnú stranu k riešeniu sporu; v písomnej výzve spor popíše. Ak spor nebude urovnaný do jedného mesiaca od doručenia výzvy a zároveň zmluvné strany nepredĺžia čas na urovnanie sporu, o spore bude rozhodovať príslušný súd alebo Úrad pre reguláciu sieťových odvetví. 
3. V prípade, že sa spor nevyrieši zmierom, ktorákoľvek zo zmluvných strán je oprávnená predložiť spor na riešenie príslušnému súdu v Slovenskej republike. 
4. Odberateľ je oprávnený v súlade s § 37 zákona č. 250/2012 Z. z. o regulácii v sieťových odvetviach v znení neskorších predpisov, predložiť Úradu pre reguláciu sieťových odvetví na alternatívne riešenie sporu s Dodávateľom, ak sa ohľadom predmetu sporu uskutočnilo reklamačné konanie a Odberateľ nesúhlasí s výsledkom reklamácie alebo so spôsobom jej vybavenia; možnosť obrátiť sa na súd tým nie je dotknutá. 

Článok XI.
Reklamácia

1. Ak Odberateľ zistí niektoré chyby alebo omyly pri fakturácii vzniknuté napr. použitím nesprávnej ceny za zemný plyn alebo distribučné služby, či aritmetickú, tlačovú alebo akúkoľvek inú chybu vo faktúre, vyzve Dodávateľa písomne alebo emailom na kontakty dohodnuté v Dohode, t. j. reklamáciou,
k odstráneniu zisteného stavu a k jeho náprave.
2. Reklamácia technických podmienok Dohody a správnosti meraných údajov sa riadia prevádzkovým poriadkom prevádzkovateľa distribučnej siete a príslušnými právnymi predpismi. Reklamáciu uplatňuje Odberateľ elektronicky na email uvedený v Dohode. 
3. Reklamácia faktúry musí byť uplatnená najneskôr do 30 kalendárnych dní odo dňa splatnosti reklamovanej faktúry. Reklamácia má odkladný účinok na splatnosť faktúry. 
4. Pri pochybnostiach o správnosti údajov určeného meradla môže Odberateľ písomne požiadať prevádzkovateľa distribučnej siete o zabezpečenie jeho preskúšania. Ak sa na určenom meradle nezistila chyba, Odberateľ sa zaväzuje uhradiť náklady spojené s jeho preskúšaním a výmenou podľa platného cenníka služieb distribúcie príslušného prevádzkovateľa distribučnej siete. 
5.  Ak bola reklamácia oprávnená, je Dodávateľ povinný okamžite zjednať nápravu.

Článok XII.
Záverečné ustanovenia

1.	Táto Dohoda nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 47a ods. 1 zákona
č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z o slobodnom prístupe k informáciám a o zmene a doplnení niektorých zákonov v znení neskorších predpisov.
[bookmark: _heading=h.30j0zll]2.	Účinnosť tejto Dohody skončí:	
a)	uplynutím doby, na ktorú bola uzatvorená, alebo
b)	na základe písomnej Dohody zmluvných strán, alebo
c)	odstúpením od Dohody v prípade závažného porušenia povinností a záväzkov z nej vyplývajúcich.
V tomto prípade nastanú účinky odstúpenia od 1. dňa kalendárneho mesiaca nasledujúceho
po doručení odstúpenia, pričom plnenia poskytnuté podľa tejto Dohody do okamihu zániku jej trvania si zmluvné strany ponechajú. Odstúpením od Dohody nezanikajú dojednania zmluvných strán týkajúce sa zodpovednosti za škodu ani právo Dodávateľa fakturovať Odberateľovi dohodnutú zmluvnú cenu za dodávky uskutočnené do nadobudnutia účinkov odstúpenia.
3.	Každý z účastníkov Dohody je zodpovedný za škodu, ktorá vznikne porušením jeho povinností voči druhému účastníkovi Dohody. Ak Dodávateľ z vlastnej viny nedodá Odberateľovi zemný plyn
do príslušného OM alebo poruší svoje povinnosti vzťahujúce sa k príslušnému OM iným spôsobom, Odberateľ má po preukázaní rozsahu škody právo na náhradu vzniknutej škody, ak bola preukázateľne spôsobená Dodávateľom zemného plynu a vznikla v súvislosti s týmto nedodaním alebo v súvislosti s iným takýmto porušením povinnosti Dodávateľa. Právo na náhradu škody nevzniká za množstvo nedodané pri oprávnenom obmedzení alebo prerušení dodávok zemného plynu zo strany Dodávateľa (napr. vyhlásenie obmedzujúcich odberových stupňov a havarijného odberového stupňa, obmedzenie alebo prerušenie dodávok z dôvodu porušenia Dohody odberateľom, údržby
a iné). Odberateľ je zodpovedný za akékoľvek poruchy, straty na časti odberného plynového meradla Odberateľa, ktorým prechádza zemný plyn.
4.	Táto Dohoda sa uzatvára, riadi a posudzuje v súlade s právnym poriadkom Slovenskej republiky. Táto Dohoda sa bude spravovať ustanoveniami Obchodného zákonníka a Zákona o energetike. Vzťahy, ktoré vzniknú pri realizácii tejto Dohody medzi účastníkmi a Dohoda ich neupravuje, sa budú riadiť ustanoveniami vyššie uvedených všeobecne záväzných právnych predpisov. V rozsahu, ktorého sa to týka, sa účastníci Dohody budú riadiť platnými Technickými podmienkami PDS a Prevádzkovým poriadkom PDS a sú povinný dodržiavať povinnosti, ktoré im tieto predpisy ukladajú.
5. Spracúvanie osobných údajov dotknutých osôb sa vykonáva v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon
č. 18/2018 Z. z.“).
6.  Akákoľvek písomnosť doručovaná zmluvnou stranou druhej zmluvnej strane sa považuje za doručenú dňom jej doručenia na adresu uvedenú v záhlaví tejto Dohody alebo na inú adresu včas oznámenú druhej zmluvnej strane. Ak sa z akýchkoľvek dôvodov nepodarí písomnosť doručiť, písomnosť sa považuje za doručenú tiež v prípade, že druhá zmluvná strana písomnosť odmietla prevziať, v takomto prípade sa za deň doručenia považuje deň odmietnutia prevzatia alebo sa písomnosť považuje
za doručenú pokiaľ druhá zmluvná strana neprevzala písomnosť zaslanú poštou ako doporučenú zásielku, za deň doručenia sa v takomto prípade považuje tretí deň odo dňa uloženia zásielky
na pošte. V prípade, ak táto Dohoda umožňuje komunikáciu prostredníctvom elektronickej pošty, považuje sa písomnosť (e-mail) za doručenú dňom, kedy zmluvná strana, ktorá prijala e-mail
od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený. Zmluvné strany sa dohodli, že právne úkony súvisiace s týmto zmluvným vzťahom je možné doručovať aj prostredníctvom elektronických schránok zmluvných strán v súlade s príslušnými ustanoveniami zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov v prípade, ak ich majú aktivované na doručovanie
7.	Zmluvné strany vyhlasujú, že si text tejto Dohody riadne prečítali, jej obsahu porozumeli, nebola uzatvorená v tiesni ani za nápadne nevýhodných podmienok a svojim podpisom vyjadrujú ich slobodnú vôľu. Na znak súhlasu s jej obsahom ju vlastnoručne podpísali.
8.	Dohoda je vyhotovená v štyroch rovnopisoch, z ktorých po podpísaní obdrží každá zmluvná strana dve vyhotovenia. Jedno vyhotovenie bude uložené v archíve subjektu, ktorý vykonáva verejné obstarávanie.
9.  Neoddeliteľnú súčasť tejto Dohody tvorí:
Príloha č. 1 – Špecifikácia odberných miest k Dohode č. ....................

V ............................... dňa ....................			V ................................. dňa ......................

Dodávateľ:						Odberateľ:



.............................................................			...................................................................
         Podpis, meno a priezvisko			             	Podpis, meno a priezvisko
      oprávnenej osoby dodávateľa		          	          oprávnenej osoby odberateľa

